Okresná prokuratúra Košice II 
Mojmírova 5, 040 46 Košice 1 	

Sp. zn. : 4 Pv 603/14/8803	Košice II, 18.2.2015
EEČ : 2-64-55-2015

U Z N E S E N I E

Trestná vec:	obvinený XXXXX Aitakunov 
Trestný čin:	sprenevera podľa § 248 odsek 1, odsek 4 písmeno c Trestného zákona číslo 140/1961 Zbierky zákonov v znení uznesenia Ústavného súdu SR číslo 38/2002 Zbierky zákonov

Rozhodol: 	prokurátor Okresnej prokuratúry Košice II
Podľa § 215 odsek 1 písmeno d (§ 9 odsek 1 písmeno a) Trestného poriadku zastavujem trestné stíhanie obvineného:
1.	XXXXX Aitakunov
	dátum narodenia: XXXXX
	miesto narodenia: XXXXX
	trvalé bydlisko: XXXXX
V trestnej veci vedenej proti obv. Kubanychbekovi Aitakunovi pre trestný čin sprenevery podľa § 248 ods. 1, ods. 4 písm. c/  Trestného zákona účinného v čase spáchania skutku  ktorého sa mal dopustiť tak, že:

-	dňa 23.05.2002 na podklade zmluvy o prevode obchodného podielu spoločnosti XXXXX od predchádzajúcej konateľky XXXXX sa stal konateľom spoločnosti XXXXX so sídlom XXXXX, XXXXX, pričom prevzal všetky záväzky spoločnosti v rámci nájomného vzťahu k vozidlám Honda CRV EČV-XXXXX a Honda HRW EČV-XXXXX voči leasingovej spoločnosti XXXXX a.s., XXXXX, XXXXX a k vozidlu Honda Stream, EČV-XXXXX voči leasingovej spoločnosti XXXXX XXXXX, XXXXX, predmetné vozidlá prevzal v presne nezistený  deň na presne nezistenom mieste  v Bratislave, pričom zmluvne dohodnuté splátky leasingu neuhrádzal, predmety leasingu nevrátil, čím spôsobil spoločnosti XXXXX a.s. XXXXX škodu vo výške 53.813,94 € a spoločnosti XXXXX XXXXX spôsobil škodu vo výške 10.448,05 €,

lebo trestné stíhanie je neprípustné, preto že je  trestné stíhanie premlčané,

Odôvodnenie:

	Uznesením vyšetrovateľa ÚJaKP, OR PZ Košice II, OEK sp. zn. OÚV XXXXX bolo podľa §163 ods. 1 Trestného poriadku vznesené obvinenie Kubanychbekovi Aitakunovi pre trestný čin sprenevery podľa § 248 ods. 1, ods. 4 písm. c/  Trestného zákona účinného v čase spáchania skutku  pre skutok, ktorý je uvedený   vo výrokovej časti tohto uznesenia.

	Uznesením vyšetrovateľa  OR PZ, ÚJaKP  Košice II, sp. zn. OÚV-XXXXX bolo dňa 06.06.2005 podľa § 173 ods. 1 písm. a/ Trestného poriadku trestné stíhanie prerušené  proti obv. XXXXX  pre neprítomnosť obvineného, potom čo dňa 28.04.2005 bolo na obvineného vyhlásené celoštátne pátranie.  Okresný súd Košice II pod sp.zn. XXXXX dňa 24.05.2005 vydal na obvineného XXXXX príkaz na zatknutie vzhľadom k tomu, že sa obvinený v mieste trvalého bydliska nezdržiaval, na predvolania policajného orgánu  nereagoval a bezúspešné boli aj ďalšie úkony policajného orgánu, smerujúce k zisteniu jeho pobytu, vrátane vyhlásenia pátrania po obvinenom. 

 Vyšetrovateľ OR PZ Košice, OKP dňa 17.10.2014 vydal uznesenie o pokračovaní v trestnom stíhaní, nakoľko dôvod prerušenia trestného stíhania pominul.

	Vyšetrovateľ OR PZ, OKP Košice dňa 17.02.2015 predložil na Okresnú prokuratúru Košice II spisový materiál s návrhom na zastavenie trestného stíhania proti obvinenému XXXXX pre trestný čin sprenevery podľa § 248 ods. 1, ods. 4 písm. c/ Trestného zákona účinného v čase spáchania skutku, a to podľa § 215 ods. 1 písm. d/ Trestného poriadku s poukazom na § 9 ods. 1 písm. a/  Trestného poriadku.

Skutok, pre ktorý bolo vznesené obvinenie XXXXX bol právne kvalifikovaný ako trestný čin sprenevery podľa § 248 ods. 1, ods. 4 písm. c/ Trestného zákona účinného v čase spáchania skutku, pričom dátumom spáchania, teda aj dokonania trestného činu je v tomto prípade deň 23.05.2002 a pri uvedenom trestnom činom sprenevery podľa § 248 ods. 1, ods. 4 písm. c/ Trestného  zákona je trestná sadzba odňatia slobody na dva až osem rokov.

Je potrebné poukázať na to, že trestné stíhanie obvineného bolo naposledy prerušené  pre neprítomnosť obvineného dňa 06.06.2005 a pokračované dňa 17.10.2014 a v čase od 06.06.2005 do 17.10.2014 vyšetrovateľ nevykonal žiadne relevantné procesné úkony smerujúce k meritórnemu ukončeniu veci.

Podľa § 67 ods. 1Trestného zákona účinného v čase spáchania trestného činu trestnosť činu zaniká uplynutím premlčacej doby, ktorá je:

a)	dvadsať rokov, ak ide o trestný čin, za ktorý tento zákon v osobitnej časti dovoľuje uložiť výnimočný trest.
b)	desať rokov, ak je horná hranica trestnej sadzby odňatia slobody najmenej desať rokov,
c)	päť rokov, ak je horná hranica trestnej sadzby odňatia slobody najmenej tri roky,
d)	tri roky pri ostatných trestných činoch.

(2) Do premlčacej doby sa nezapočítava doba, po ktorú nebolo možné páchateľa postaviť pred súd pre zákonnú prekážku, ani doba, po ktorú sa zdržoval v cudzine.

(3) Premlčanie trestného stíhania sa prerušuje

a)   oznámením alebo vznesením obvinenia  pre trestný čin, o premlčanie ktorého ide, ako aj po ňom nasledujúcimi úkonmi vyhľadávacieho orgánu, vyšetrovateľa, prokurátora alebo súdu smerujúcimi k trestnému stíhaniu páchateľa,

alebo

b) ak páchateľ spáchal v premlčacej dobe trestný čin nový, na ktorý tento zákon ustanovuje trest rovnaký alebo prísnejší.

(4) Prerušením premlčania sa začína nová premlčacia doba.

Premlčacia lehota nebola v zmysle nižšie uvedených zákonných dôvodov prerušená u obvineného, vzhľadom na jeho odpis z registra trestov, podľa ktorého nemá záznam v odpise z registra trestov.

Vzhľadom na trestné sadzby trestného činu sprenevery podľa § 248 ods. 1, ods. 4 písm. c/ Trestného zákona účinného v čase spáchania skutku a aktuálny odpis  z registra trestov obvineného je možné konštatovať, že k premlčaniu trestného stíhania obvineného XXXXX občana XXXXX došlo 07.06.2010.

	Podľa § 215 ods. 1 písm. d/ Trestného poriadku prokurátor zastaví trestné stíhanie, ak je trestné stíhanie neprípustné podľa § 9 Trestného poriadku.

	Podľa § 9 ods. 1 písm. a/ Trestného poriadku trestné stíhanie nemožno začať a ak už bolo začaté, nemožno v ňom pokračovať a musí byť zastavené,  ak je trestné stíhanie premlčané.

Podľa § 2 ods. 1 Trestného zákona  trestnosť činu sa posudzuje a trest sa ukladá podľa zákona účinného v čase, keď bol čin spáchaný. Ak v čase medzi spáchaním činu a vynesením rozsudku nadobudnú účinnosť viaceré zákony, trestnosť činu sa posudzuje a trest sa ukladá podľa zákona, ktorý je pre páchateľa priaznivejší. Pre obvineného je priaznivejšie postupovať podľa zákona účinného  v čase spáchania skutku.

Vzhľadom na vyššie uvedené bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. V trestnom stíhaní sa však pokračuje, ak  obvinený vyhlási do troch dní odvtedy, čo mu bolo uznesenie o zastavení trestného stíhania oznámené, že na prejednaní veci trvá.

JUDr. Igor Tokár
prokurátor